CELEX: 62008TN0197
Language: da
Date: 2008-05-23 00:00:00
Title: Sag T-197/08: Sag anlagt den 23. maj 2008 — Polson m.fl. mod Kommissionen

15.8.2008   
            
            
               DA
            
            
               Den Europæiske Unions Tidende
            
            
               C 209/55
            
         Sag anlagt den 23. maj 2008 — Polson m.fl. mod Kommissionen
   (Sag T-197/08)
   (2008/C 209/100)
   Processprog: engelsk
   Parter
   
      Sagsøgere: Magnus Polson (Lerwick, Det Forenede Kongerige), Garry Sandison (Lerwick, Det Forenede Kongerige), Andrew Anderson (Whalsay, Det Forenede Kongerige) og Ian Johnston (Lerwick, Det Forenede Kongerige) (ved solicitor R. Murray og R. Thompson, QC)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Artikel 1, stk. 2, og artikel 3, 4 og 5 i Kommissionens beslutning af 13. november 2007 — Statsstøtte C 39/2006 (ex NN 94/2005) om ordningen for førstegangsandelshavere gennemført af Det Forenede Kongerige annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne har i denne sag nedlagt påstand om delvis annullation af Kommissionens beslutning 2008/166/EF af 13. november 2007 — Statsstøtte C 39/2006 (ex NN 94/2005) om ordningen for førstegangsandelshavere gennemført af Det Forenede Kongerige (1). Kommissionen fandt i den anfægtede beslutning, at støtten var uforenelig med fællesmarkedet, for så vidt som den angår støtte ydet til førstegangserhvervelse af en andel i et brugt fiskerfartøj, og pålagde Det Forenede Kongerige at søge støtten tilbagebetalt. Sagsøgerne er modtagere af den støtte, der skal tilbagesøges.
   Sagsøgerne har nedlagt påstand om annullation af den anfægtede beslutning af følgende grunde:
   
               —
            
            
               Kommissionen har begået en retlig fejl ved at fastslå, at alle de betalinger, der blev foretaget for førstegangserhvervelse af en andel i et brugt fiskerfartøj, var uforenelig med fællesmarkedet og skulle tilbagebetales. Sagsøgerne har gjort gældende, at den ydede støtte er omfattet af Kommissionens forordning nr. 875/2007 (2) og derfor burde betragtes som de minimis-støtte, der er forenelig med fællesmarkedet. Sagsøgerne anfører, at artikel 1, stk. 2, og artikel 3, 4 og 5 i den anfægtede beslutning ulovligt udvides til at omfatte støttemodtagere, der i det væsentlige overholdt Fællesskabets rammebestemmelser.
            
         
               —
            
            
               Kommissionen har begået en retlig fejl ved at fastslå, at tilbagesøgningen af de gennemførte betalinger vil være i overensstemmelse med artikel 14, stk.1, i Rådets forordning (EF) nr. 659/1999 (3) og retssikkerhedsprincippet, princippet om beskyttelse af den berettigede forventning og princippet om forbud mod forskelsbehandling.
            
         
      (1)  EUT 2008 L 55, s. 27.
   
      (2)  Kommissionens forordning (EF) nr. 875/2007 af 24.7.2007 om anvendelse af EF-traktatens artikel 87 og 88 på de minimis-støtte i fiskerisektoren og om ændring af forordning (EF) nr. 1860/2004 (EUT L 193, s. 6).
   
      (3)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).